Broj:711-I-1095-P-123/21-02-12

Zagreb, 11. lipnja 2021.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković kao predsjednice Povjerenstva, te Davorina Ivanjeka, Aleksandre Jozić-Ileković i Tončice Božić kao članova Povjerenstva, na temelju članka 30. stavka 1. podstavka 2. Zakona o sprječavanju sukoba interesa („Narodne novine“ broj 26/11, 12/12, 126/12, 48/13, 57/15 i 98/19, u daljnjem tekstu: ZSSI), **na zahtjev Božidara Zubčića,** na 130. sjednici, održanoj 11. lipnja 2021., daje sljedeće:

**OČITOVANJE**

**Upućuje se podnositelj pismena, zaprimljenog 24. svibnja 2021., da se, vezano za pravo na primanje naknade plaće dužnosnika nakon prestanka obnašanja dužnosti obrati Ministrastvu pravosuđa i uprave, a da se vezano za prava podnositelja kao umirovljenika obrati Hrvatskom zavodu za mirovinsko osiguranje.**

 Obrazloženje

Božidar Zubčić podnio je pismeno Povjerenstvu, koje je u knjigama ulazne pošte zaprimljeno 24. svibnja 2021., pod poslovnim brojem: 711-U-1861-P-123/21-01-5, a povodom kojeg se vodi predmet broj P-123/21.

U pismenu podnositelj navodi kako ga zanima ima li općinski načelnik koji je stupio na dužnost kao umirovljenik po prestanku dužnosti pravo na naknadu plaće u trajanju od šest mjeseci.

Člankom 3. ZSSI-a propisano je tko se smatra dužnosnikom u smislu navedenog Zakona i na koje osobe se navedeni Zakon primjenjuje. Time je ujedno određen i krug osoba na koje se navedeni zakon primjenjuje, odnosno djelokrug samog Povjerenstva. Člankom 3. stavkom 1. podstavkom 39. ZSSI-a, propisano je da su općinski načelnici i njihovi zamjenici dužnosnici u smislu navedenog zakona.

U odnosu na tumačenje prava na primanje mirovine i naknade plaće dužnosnika nakon prestanka obnašanja dužnosti, Povjerenstvo ukazuje kako nije nadležno za odlučivanje o navedenom upitu. Stoga se upućuje podnositelj pismena da se, vezano za pravo na primanje naknade plaće obrati Ministrastvu pravosuđa i uprave, a vezano za prava podnositelja kao umirovljenika obrati Hrvatskom zavodu za mirovinsko osiguranje.

Slijedom navedenog, Povjerenstvo je dalo očitovanje kako je navedeno u izreci ovog akta.

 PREDSJEDNICA POVJERENSTVA

 Nataša Novaković, dipl. iur.

**Dostaviti:**

1. Podnositelj, putem dostavljene e-mail adrese
2. Objava na internetskoj stranici Povjerenstva
3. Pismohrana